Áskoðarastuðulin til okkara lið er skipaður soleiðis, at allir partar eru undir sama hatti við vælkenda navninum Floksmenn. Allir fjepparar, ung sum gomul, White Tigers, eldri B36-arar, foreldur og annars øll onnur við, ið hava áhuga í at stuðla okkara liðum, verða boðin at gerast limir í Floksmonnum. Allur ágóðin av limagjaldinum og møguligum øðrum inntøkum til Floksmenn fer, aftaná útreiðslur, óskerdur til B36. ¾ til ungdómsarbeiðið og ¼ til rakstur av felagshúsinum v. m.. Limaskapur í FLOKSMONNUM hevur-alt eftir slagi av limaskapi-fleiri fyrimunir við sær. Fyrimunirnir kunnu vera: • Fríkort til allar heimadystirnar • Ókeypis bussferðir til útidystirnar • Ókeypis atgongd til Floksmannahølið • Ókeypis atgongd til onnur tiltøk, so sum Premier league dystir á stórskíggja í Floksmannahølinum, familjutiltøk o. m. a. sum er í umbúna. Treytin fyri at luttaka í hesum tiltøkum er, at tú gerst limur í Floksmonnum og samstundis váttar eina fasta bankaflyting eina ferð um mánaðin. Fýra møguleikar eru fyri limaskapi: • Gull-limaskapur, ið kostar 150,-/mðr. , gevur árskort til allar heimadystir hjá Vodafoneliðnum, rætt til ókeypis bussferðir og ókeypis atgongd til øll tiltøk hjá Floksmonnum og White Tigers. • SilvurÚti-limaskapur, ið kostar 75,-/mðr. , gevur rætt til ókeypis bussferðir og ókeypis atgongd til øll tiltøk hjá Floksmonnum og White Tigers. • SilvurHeima-limaskapur, ið kostar 75,-/mðr. , gevur fríkort til allar heimadystirnar hjá besta liðnum hjá B36 og ókeypis atgongd til øll tiltøk hjá Floksmonnum og White Tigers. • Bronsu-limaskapur, iðer fyri børn undir 14 ár og er ókeypis, gevur rætt til ókeypis bussferðir, atgongd til Floksmannahølið og atgongd til tiltøk hjá Floksmonnum og White Tigers. Tekna teg sum lim í Floksmonnum beinanvegin! Við at trýsta á leinkið niðanfyri kemur tú víðari inn á tilmeldingar-teldupost hjá Floksmonnum. Upplýs navn, bústað, telefonnummar, teldubústað og ynskt slag av limaskapi og send avstað. Hvar er tað stuttligt? Tað er tað í Floksmonnum, so skunda tær og tekna teg sum lim. Trýst Hesin teldubústaðurin er vardur móti skipanum, ið savna teldubústaðir. Tú skalt aktivera javascript fyri at síggja bústaðin. Kontonummarið hjá Floksmonnum er 9181-1673159 í Eik Banka.